Էլի Բրոդ

**Էլի Բրոդ** ( ,  . ), ամերիկացի գործարար և մարդասեր-բարերար։ 2019 թվականի հունիսին նա ըստ Forbes- ի զբաղեցնում էր 233-րդ տեղը աշխարհի ամենահարուստ մարդկանց ցանկում և 78-րդ տեղը՝ Միացյալ Նահանգների ամենահարուստ մարդկանց ցանկում. նրա կարողությունը գնահատվում էր 6.7 միլիարդ դոլար: Բրոդը համբավվել է իր բարեգործական գործունեությամբ, որը կենտրոնացած էր հանրային K-12 կրթությունը չարտերային դպրոցի մոդելի վերափոխելու, գիտական, բժշկական հետազոտությունների, ինչպես նաև կերպարվեստի և կատարողական արվեստների վրա:

## Կենսագրություն
Էլի Բրոդը ծնվել է 1993 թվականի հունիսի 6-ին, Բրոնքսում (Նյու Յորք), Lիտվաjից ԱՄՆ գաղթած հրեաներ  Ռեբեկայի (ծննդյան ազգանունը՝ Ջեյքոբսոն) և Լեո Բրոդի ընտանիքում. նրանք հանդիպել, մտերմացել, ամուսնացել էին Նյու Յորքում: Լեոն ներկարար էր, իսկ Ռեբեկան՝ դերձակուհի։ Երբ Էլին վեց տարեկան էր, Բրոդները տեղափոխվել են Միչիգան նահանգ՝ Դետրոյթ: Այստեղ Լեոն արհմիութենական աշխատանքների կազմակերպիչ էր, ինչպես նաև ուներ կենցաղային էժան ապրանքների խանութ: Էլին հաճախել է Դետրոյթի պետական դպրոցներ, 1951 թվականին ավարտել է Դետրոյթի կենտրոնական ավագ դպրոցը, այնուհետև սովորել է Միչիգանի պետական համալսարանում, որը գերազանցությամբ ավարտել է 1954 թվականին՝  ստանալով հաշվապահության և տնտեսագիտության մասնագետի որակավորում։ Զբաղվել է կանացի կոշիկների վաճառքով, աղբամանների դռնեդուռ վաճառքով, աշխատել է որպես հորատման մեքենայի օպերատոր Packard Motor Company-ում, որտեղ անդամագրվել է ավտոաշխատողների միացյալ արհմիությանը: Այդ նույն՝ 1954 թվականին 21-ամյա Բրոդն ամուսնացել է 18-ամյա Էդիթ «Էդի» Լոուսոնի հետ:

Նա դարձել է Միչիգանի ամենաերիտասարդ բնակիչը, որն ստացել է հավաստագրված հանրային հաշվապահի (CPA) դիպլոմ. ընդ որում՝ նրա սահմանած տարիքային այդ ռեկորդը պահպանվել է մինչև 2010 թվականը: Բրոդը երկու տարի աշխատել է որպես հաշվապահ: 1956 թվականին դասավանդել է Դետրոյթի տեխնոլոգիական ինստիտուտում՝ որպես հաշվապահության դոցենտ: Ցանկանալով ինքնուրույն աշխատել՝ նա հիմնադրել է իր սեփական հաշվապահական ընկերությունը, իսկ կնոջ զարմուհու ամուսինը՝ Դոնալդ Բրյուս Կաուֆմանը, նրան առաջարկել է գրասենյակային տարածք՝ իր ոչ մեծ բնակարանաշինական և ենթակապալային բիզնեսի հաշվապահությունը կատարելու դիմաց:

## Պարգևներ և մեծարանք
Էլի Բրոդը արվեստների և գիտությունների ամերիկյան ակադեմիայի անդամ էր: 1994 թվականին Ֆրանսիայի Հանրապետությունը նրան շնորհել էր Պատվո լեգեոնի շքանշանի ասպետական աստիճան: 1998 թվականին նա արժանացել է Նվաճումների ամերիկյան ակադեմիայի «Ոսկե սկավառակ» մրցանակի: 2004-2009 թթ. Բրոդն զբաղեցրել է Սմիթսոնյան ինստիտուտի ռեգենտի պաշտոնը: Բարեգործության համար 2007 թվականին պարգևատրվել է Կարնեգիի մեդալով, 2009 թվականին՝ Դևիդ Ռոքֆելերի անվան մրցանակով: 2013 թվականին տեր և տիկին Բրոդներն արժանացել են Ուիլյամ Սայմոնի անվան մրցանակի: Էլի Բրոդը Future Generation Art Prize-ի տնօրենների խորհրդի անդամ էր: 2016 թվականին նա հռչակվել է աշխարհի առավել ազդեցիկ մարդկանցից մեկը՝ Time ամսագրի վարկածով, իսկ 2018 թվականին իր կնոջ հետ մեկտեղ ականավոր մարդասեր-բարերար է հռչակվել Ջոն Քենեդիի անվան կատարողական արվեստների վաշինգտոնյան կենտրոնում (John F. Kennedy Center for the Performing Arts)]: Այդ նույն տարում նրանք արժանացել են Արվեստների ամերիկյան ֆեդերացիայի պարգևին՝ մշակույթի զարգացմանը աջակցելու համար, իսկ 2019 թվականին ստացել են Հարավային Կալիֆոռնիայի համալսարանի պատվավոր դոկտորի կոչում:

## Պատկերասրահ

Broad Museum LA.JPG|Էլի Բրոդի թանգարանը Լոս Անջելեսում
The Broad Art Museum, East Lansing, Michigan USA.JPG|Էլի և Էդիթ Բրոդների գեղարվեստական թանգարանը Միչիգանի պետական համալսարանում
2019 UCLA Broad Art Center 1.jpg|Բրոդների անվան արվեստների կենտրոնը Լոս Անջելեսի Կալիֆոռնիական համալսարանի արվեստների և ճարտարապետության դպրոցի մոտ


## Մատենագրություն
* «Անխոհեմ լինելու արվեստը. Դասեր՝ ոչ ստանդարտ  մտածելու համար» (  ;  )

## Ծանոթագրություններ

## Արտաքին հղումներ
* Պրոֆիլը MSUAA Knowledge Network ցանցում 
* Բրոուդի բարեգործական հիմնադրամներ 
* Էլի Բրոուդի բիզնես քոլեջ։ Ծանոթացեք Էլի և Էդիթ Բրոուդների հետ 
*    

Կատեգորիա:1933 ծնունդներ
Կատեգորիա:20-րդ դարի ամերիկացի գործարարներ
Կատեգորիա:2021 մահեր
Կատեգորիա:21-րդ դարի ամերիկացի հրեաներ
Կատեգորիա:21-րդ դարի ամերիկացի գործարարներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկայի հրեաներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Ապրիլի 30 մահեր
Կատեգորիա:Լոս Անջելես քաղաքում մահացածներ
Կատեգորիա:Հունիսի 6 ծնունդներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով